L-Organiżaturi tat-Tour tad-Danimarka kkonfermaw li ħassru t-Tour ta’ din is-sena hekk kif il-Gvern Daniż naqas li jagħti direzzjoni fuq dan l-avveniment. Oriġinalment it-Tour kellu jsir bejn il- 11 u l-15 ta’ Awwissu u kien hemm ħsieb li jkun immexxi għall-Settembru iżda l-UCI il-Federazzjoni Internazzjonali taċ-Ċikliżmu ma’ rrakomandatx li jsir hekk minħabba li se jkun wisq viċin id-dati l-ġodda tat-Tour de France 2020 li issa huwa stabbilit li se jsir bejn id-19 ta’ Awwissu u l-20 ta’ Settembru.